Kamu bisa jelasin ke aku soal Julius Axelrod dalam bahasa jawa?

Julius Axelrod urip nalika taun (1912-2004). Julius Axelrod iku salah sijiné farmakolog lan ahli saraf Amérika Sarékat kang tau éntuk Penghargaan Nobel sajeroning Fisiologi utawa Kedhokteran nalika taun 1970.Nobel iki amarga panemuané ing aksi neurotransmiter sajeroning ngatur metabolisme sistem saraf.

Julius Axelrod iku anak saka pasangan Isadore Axelrod salah sijiné tukang nggawe kranjang, lan Molly Liechtling Axelrod. Nalika taun 1929 Julius Axelrod lumebu ing Universitas New York (NYU). Sawisé iku, nalika taun 1930 Julius Axelrod banjur pindah ing City College of New York (CCNY). Ing Universitas iki, Julius Axelrod sinau babagan sajarah, filsafat, sastra, lan biologi. Julius Axelrod lulus kanthi gelar S.Si. ing babagan biologi saka CCNY. Julius Axelrod banjur dadi asisten laboratorium ing Harriman Laboratory. Julius Axelrod kerja ing pérangan Bakteriologi, Fakultas Kedhokteran New York University. Julius Axelrod dadi kimiawan inf Laboratory of Industrial Hygiene, New York City Department of Health nalika taun 1935 nganti 1946. Nalika taun 1938 Julius Axelrod nikah karo wong wadon kang jenengé Sally Taub. Saka pernikahané iki, Julius Axelrod nduwé anak kang cacahé loro.

Nalika taun 1941, Julius Axelrod nampa gelar M.Sc. ing babagan kimia saka NYU. Gelar iki ditampa sawisé Julius Axelrod nglakoni pendhidhikan pascasarjana. Sawisé iku Julius Axelrod banjur dadi kolega peneliti karo Bernard B. Brodie ing Goldwater Memorial Hospital kang manggon ing Welfare Island, New York.

Julius Axelrod banjur pindhah ing National Heart Institute (NHI), National Institutes of Health lan terus kerja karo Brodie nganti taun 1954.

Nanging taun 2004, Julius Axelrod mati ing omahé kang manggon ing Rockville, Maryland.